UD&PA Deptt. Swachh Bharat Mission (Urban) 2.0 leh Save the Riparian te'n Thawhhona Thuthlung an ziak,"1374/2024-2025 Aizawl, 30.07.2024: UD&PA Department hnuaia Swachh Bharat Mission (Urban) 2.0 leh Save the Riparian te chuan July, 2024 atanga July, 2025 chhung atan Faina leh Thianghlimna kawnga Mizoram khawpuiten hma kan sawn theihna turin thawhhona thuthlung an ziak. He thawhhona hian Kum 1 chhunga Faina leh Thianghlimna bakah bawlhhlawh sawngbawl kawnga mipuite zirtirna kalpui te, lui leh luidung, thing leh mau humhalhna bakah thingphun te, hmankhat daih plastic tihremna kawnga hmalakna te a huam a ni. He thawhhona hi UD&PA Director Dr. Andrew H. Vanlaldika leh Save the Riparian atangin President Pu Ngurthanzaua Sailo ten an ziak a ni. Save the Riparian-te hian March 2024 atang khan ni 50 chhung Aizawl khawpui chhungah luikawr thenfai hna an lo thawk tawh a, an hmalakna tawiawm hian mipui tam tak bakah ram hruaitute pawh an lo thawkchhuak tawh a ni. Kumin kum 2024 chhung hian UD&PA nena tangkawpin District Headquarters tinah awareness campaign neih tura ruahmanna siam a ni bawk. Attachment Loading attachment...",Dated: 30 th Jul 24 4:49 PM,https://dipr.mizoram.gov.in/post/udpa-deptt-swachh-bharat-mission-urban-20-leh-save-the-riparian-ten-thawhhona-thuthlung-an-ziak